《剑术行》
明代·柳如是

西山狐鸟何纵横，荒陂白日啼鼯鼪。偶逢意气苍茫客，须眉惨淡坚层冰。

手无风云但悍疾，挟我双骑西南行。末闻马上言龙骧，已见门前悬弓戟。

拂衣欲走青珊珊，澒洞不言言剑术。须臾树杪雷电生，玄猿赤豹侵空冥。

寒锋倒景不可识，阴崖落本风悲吟。吁嗟变化须异人，时危剑器摧石骨。

我徒壮气满大下，广陵白发心恻恻。视此草堂何为者，雄才大略惟愁疾。

况看举袖星辰移，海童江妾来迟迟。杰如雄虺射婴茀，矫如胁鹄离云倪。

萃如列精俯大壑，翁如匹练从文狸。奇鸧孤鹗眼前是，阴云老鹤徒尔为。

丈夫虎步兼学道，一朝或与神灵随。独我忼忾怀此意，对之硉矹将安之。

作者简介：柳如是（1618年～1664年），明末清初女诗人，本名杨爱，字如是，又称河东君，因读宋朝辛弃疾《贺新郎》中：“我见青山多妩媚，料青山见我应如是”，故自号如是。浙江嘉兴人。柳如是是明清易代之际的著名歌妓才女，幼即聪慧好学，但由于家贫，从小就被掠卖到吴江为婢，妙龄时坠入章台，改名为柳隐，在乱世风尘中往来于江浙金陵之间。留下的作品主要有《湖上草》、《戊寅草》与《尺牍》。